title: Saadetlü Abdülhak Hamid Beyefendi hazretlerinin geçen nüshamızda münderic gazellerine Ali Ulvi Bey tarafından yazılan ve Gayret’e derci iltimasıyla gönderilen tahmistir
article: صانيرسين قلبك اسراری دیدارمده بیدادر یوزمده پرتو سودا همیشه جلوه بیمادر کورنلر در : بوبیچاره اسير عشق وسودادر « بهم هر حال وقالمده سنك عشقك هويدادر » « دل وجانم سنك عشقك ، سنك دردكله شيدادر »
  بني برشاعر ماهر قبلان ای ماه ! سنسين سن سنك عشقك نه رنكين شعرلر الهام ايدر بيلسهك ! بولور علويت افكارم جمالك كيسه يادمدن « بوعالمده سنك فيضكله در برشاعر اولدم بن »
  و سکچون هرنه سويلرسهم او بر شعر دلارادر »
  دوشندکجه سنی ذوق محبت یاده کلکده جمال حور پرحسن ولطافت ياده کلکده صفای جانفزای بزم وصلت ياده کلکده « خيال مجلسكله فكر جنت ياده کلکده » « بویوزدن برهدایت نوری وجدانمده مدادر
  شكايت ايلك خوفله یار داشکار مدن بیان محنت عشق ایلم ، دونهم قرارمدن اگر اندیشه اظهار ايليوبده اغبرارمدن
  « خبردار اولمه ی استرسه ياران حال زارمدن » « بني سويلتيوب سن نازنینی کورسه اولادر »
  اودم واقف اولوردی محنت عشقم نصل محنت نکار جور معتادم نصل آفت ، نه بی رأفت ! بنی حقلی کورردی زار ومأيوس اولمهده البت
  « اودم همحال اولوب اکلاردی افکارم نصل علت »
  « خیالاتم نه بولده ، درد حالاتم نه سودادر »